
Llwyddiant i mi fyddai graddio’r cwrs yma gydag anrhydeddau o’r radd flaenaf a thrwy hynny wedi ennill digon o brofiad i gael swydd fel athrawes gynradd. Gobeithiaf bydd y swydd yn galluogi mi i gael cymwysterau pellach fel Cymorth Cyntaf Pediatrig, Hyfforddiant Ymwybyddiaeth Awtistiaeth a chyrsiau Anghenion Dysgu Ychwanegol a thu hwnt iddyn nhw. Trwy geisio ennill cymwysterau ychwanegol teimlaf byddai’n gallu delio efo sefyllfaoedd heriol yn amgylchedd ysgol ac yna creu perthnasoedd cryf gyda’r plant, sydd felly yn seiliedig ar ymddiriedaeth. Byddai llwyddiant i mi yn cynnwys profiadau trawsnewidiol personol, er enghraifft; gwellhad yn fy nghreadigrwydd, hyder a threfn. Gan gyflawni hyn hoffwn gyrraedd brig gyrfa yn fy marn i sef athrawes anghenion dysgu ychwanegol neu ddirprwy pennaeth ysgol gynradd. Credaf mai llwyddiant i mi fyddai’r gallu i helpu a chefnogi plant trwy wneud iddynt deimlo’n bwysig o fewn cymuned ysgol. Felly, hoffwn trwy gydol fy ngyrfa hyfforddi pêl-rwyd, dysgu iaith arwyddo ac efallai arwain ‘Forest School’. Mae llwyddiant i mi yn cynnwys teimlo fel mae gen i swydd sydd gwerth chweil gan fy mod yn cynorthwyo’r plant i fod y gorau y gallant fod a gweld datblygiad ynddyn nhw bob dydd. Wrth ennill mwy a mwy o brofiad, teimlaf fel fy mod ar daith gan weld twf personol trwy gydol.

Mae meddwl beirniadol yn broses sy’n angenrheidiol i ysgrifennu gwaith am addysg uwch ac yn cynnwys y gallu i roi sylw i fanylion a bod yn amheugar am wybodaeth a darllenwyd wrth ymchwilio. Gall rhai petruso i feddwl yn feirniadol gan eu bod yn teimlo pwysau o dderbyn beirniadaeth neu orfod delio efo goblygiadau’r sefyllfa. Gall meddwl beirniadol cael ei chamgymryd am anghytundeb weithiau, ond gan feddwl yn feirniadol mae dadl yn ffordd o resymu casgliad. Er mwyn datblygu’r sgil meddwl beirniadol mae angen amynedd ond hefyd i wella gwneud dyfarniadau a phenderfyniadau.
Wrth feddwl yn feirniadol, ni fydd anghytundeb sy’n cynnwys rhesymu yn cael ei alw’n ddadl felly, mae’n ddefnyddiol i allu adnabod beth yw ddadl neu beidio gan gall hynny gyflymu darllen a chyfrannu tuag at ddewis y pwyntiau allweddol yn y testun dan anodiad.
Mae angen fod yn glir wrth greu dadl er mwyn cael casgliad sy’n adlewyrchu'r safle rydych yn sefyll o fewn y ddadl, os na allwch wneud hynny gall eich meddyliau fod yn ddryslyd ac yna fydd angen gwaith ychwanegol i gadarnhau beth yw eich dadl a pham. 
Ar gyfer meddwl beirniadol mae angen y gallu i adnabod y wybodaeth neu dystiolaeth fwyaf pwysig, perthnasol ac yna ei rhoi o dan graffu. Mae hefyd angen i feddwl beirniadol fod yn rhan o’r broses cynhyrchu gwaith addysg uwch trwy ddarllen gwybodaeth ac yna creu nodiadau. Mae angen meddwl beirniadol i wneud y penderfyniad o ba wybodaeth sydd o werth i chi er mwyn cael nodiadau cryno a gwaith syml a chlir. Gan wneud hyn ni fydd eich gwaith efo tystiolaeth sydd ddim yn gyfredol, sy’n  annibynadwy ac unochrog. Mae’r sgil yma hefyd yn cyfrannu tuag at alluoedd rhesymu effeithiol gan eu bod yn gofyn am gymariaethau ac i chi edrych am gysylltiad o fewn gwybodaeth ac o ganlyniad datblygu deallusrwydd i wneud dyfarniadau gwerthuso. 

Mae addysg yng Nghymru ar fin newid a chael ei gyflwyno i’r cwricwlwm newydd sy’n gobeithio cymryd lle erbyn mis Gorffennaf 2022. Sonia’r darn yma am beth sy’n newid o fewn addysg yng Nghymru, os maent yn cytuno neu’n anghytuno a beth mae arbenigwyr yn dweud amdano’r pwnc. Rhenni’r system addysg cwricwlwm presennol y wlad i bedair prif ran; addysg gynradd, addysg eilaidd, addysg bellach ac addysg uwchradd, ac mae plant yn y DU, yn gyfreithiol, gorfod mynychu addysg gynradd ac addysg eilaidd sy’n rhedeg o’r oedran 5 i 16 mlwydd oed. O fewn hyn, mae gwahanol gyfnodau allweddol sy’n penderfynu pa lefel mae plant o wahanol oedrannau yn dysgu, beth maen nhw’n dysgu a sut. Mae’r cwricwlwm newydd wedi cael gwared â’r cyfnodau allweddol a’i newid i gael pedwar diben i’r cwricwlwm a chwe maes dysgu a phrofiad. Credaf mai’r cwricwlwm newydd yn ceisio cynorthwyo a datblygu sgiliau bywyd sylfaenol plant gan mae’r pedwar diben yn fwy realistig i baratoi nhw am y byd go iawn a’r byd gwaith. Maent hefyd yn ystyried anghenion a lles y plant wrth fynd trwy ysgol, er enghraifft, dywed yr Athro Graham Donaldson fod “Dyfodol Llwyddiannus, yn cyfeirio at bwysigrwydd allweddol ysgolion wrth sicrhau lles a llwyddiant pob plentyn a pherson ifanc yng Nghymru” (Donaldson, 2015, tud.1). Cytunaf efo theori Donaldson dylai plant cael mynediad i adnoddau sy’n helpu nhw fod dinasyddion egwyddorol, gwybodus er mwyn iddyn nhw siapio dyfodol nhw mewn ffordd unigryw. Credaf mai pob plentyn yn dysgu’n wahanol felly, mae’r rhyddid yn y cwricwlwm newydd yn rhoi’r gwagle iddyn nhw ddysgu wrth chwarae a darganfod eu cryfderau, gwendidau, eu hoff a’u cas bethau. Sonia Nerys Defis yn y Llawlyfr Darpar-Athrawon Cymru am sut dywed yr adroddiad Dyfodol Llwyddiannus “dylai pob disgybl gael cyfleoedd cyson i ddatblygu eu sgiliau yn y tri maes hyn..” sef y ‘dri chyfrifoldeb trawsgwricwlaidd sef Llythrennedd, Rhifedd a Chymhwysedd Digidol (Donaldson, 2015: 40-42).” (Defis, 2017, tud.40). Felly, awgryma hyn gall plant cymryd oddi gweithio ar bob un pa un yw’r gorau iddyn nhw a pham. Wrth ddysgu trwy wahanol strategaethau er enghraifft dysgu trwy chwarae sef ‘Forest school’ neu chwarae rôl, gall y plant teimlo’n fwy hyderus yn eu pwnc dewisol ac wedyn yn gallu dysgu mewn ffordd unigryw sut i wella yn eu pynciau wan. 
Ystyriaf y cwricwlwm presennol i fod yn hen ffasiwn oherwydd y ffordd mae’r byd wedi newid yn yr ystyr o wleidyddiaeth neu gyfryngau cymdeithasol, os mae’r byd esblygu dylai’r elfennau tu fewn iddo esblygu hefyd. Felly, dylai addysg fod yn berthnasol i’r byd o’n cwmpas fel sonia’r Llywodraeth Cymru yn ‘Education in Wales is changing’ “That’s why the new curriculum is designed to support learners to ‘adapt to a changing world’” (Education Wales, Welsh Government, 2019). Gan ystyried hyn, er mae newid yn gallu codi ansicrwydd oherwydd yr anhysbys, yn enwedig gyda phwysigrwydd y sefyllfa fod addysg y wlad, credaf mai addysg yng Nghymru ar y ffordd i rywbeth arloesol fydd yn beth da i’r wlad a dyfodol y  plant fydd yn mynychu’r blynyddoedd allweddol nesaf a’r gweddill i ddod.

Addysg cymru (2019) Education in Wales is changing. Ar gael yn: https://gov.wales/sites/default/files/consultations/2019-01/transformational-curriculum-consultation-for-young-people-and-communities.pdf (Darllenwyd: 17 Gorffennaf 2019)

